b"\n_START_ARTICLE_\nBolet de soca versicolor\n_START_SECTION_\nMorfologia\n_START_PARAGRAPH_\nAquest bolet apareix sempre en col\xc3\xb2nies de molts individus aplegats, que es disposen per pisos, amb els barrets sovint imbricats els uns amb els altres formant conjunts molt vistosos._NEWLINE_El barret, en forma de ventall, fa de 3 a 10 cm d'amplada i fins a 5 de sortida, de forma plana, de secci\xc3\xb3 rectangular, amb un gruix inferior als 4 mm. Pot prendre colors molt variats des de gaireb\xc3\xa9 blanc a bru fosc, grog\xc3\xb3s o blau i, fins i tot, negre, alternant amb zones conc\xc3\xa8ntriques de color m\xc3\xa9s clar. Els barrets surten directament del tronc on viuen, sense cap peu que els aguanti. La superf\xc3\xadcie del barret \xc3\xa9s vellutada i les bandes de color s'alternen, unes de m\xc3\xa9s brillants i unes altres mat. A sota porta tubs molt curts amb porus rodons, molt petits, blancs o grogosos. Carn cori\xc3\xa0cia, blanca.\n_START_SECTION_\nH\xc3\xa0bitat\n_START_PARAGRAPH_\nEs pot trobar durant tot l'any en indrets humits, sobre soques tallades i branques caigudes, gaireb\xc3\xa9 sempre de planifolis. Molt com\xc3\xba."